
de Cjad 


S dîs che a Shangai e sedi la 
plui grande concentrazion di 
Ferrari... 

No tancj agns za fa, lis Ferrari e lis 
Maserati a flocavin a Manzan. Se 
tu vevis une machine di mancul di 
3.000 di cilindrade tu jeris un puar 
basoâl. 

_Ma prime che e rivàs la grande 
crisi che e à metût in zenoglon dut 
il mont, la cjadree di Manzan e 
veve za scomençât a scloteâ. Ogni 
an, tal mês di Setembar, si contave 
trops che no tornavin a vierzi lis 
fabrichis dopo des feriis. 

_Se o podìn vê braùre di jessi 
“salts, onescj e lavoradòrs”, o vin 
ancje di ameti di no jessi masse 
imprenditòrs. Bécs ingrumîts dai 

© a pagjine 4 

par imparà la tò lenghe 
ancje scrite! 

e «I taramots inte storie 

i EDITORIAL 


LA BRUTE FIN 


nonos e dai paris tai agns bogns a 
son stàts crustàts in cuatri e cuatri 
vot dai nevòts che si son cjatàts la 
fabricute tal curtîl e a àn crodût 
che e podès là indenant di bessole, 
cence fadie e cence scuele. I 
cjadreàrs a àn tirât dilunc par agns 
disint: “cumbinìn” o “o vin fat 
simpri cussì”. 

Dopo, e je rivade la globalizazion 
mondial, ma ancje ché di une 
Europe metude adun cul spudicj, 
dulà che un operari polac al cjape 

5 voltis mancul di chel furlan, ma 
al fâs il stes lavòr e al prodùs lis 
stessis robis. Duncje no je dute 
colpe dai imprenditòrs de zone, 
ma di sigûr nol à judàt il fat che 
chei che a vevin un francut a sedin 


lats a metilu propitlà, puartant 
machinaris, tecnologjie e know 
how. 

Chei che a àn vàùt, forsit, plui cùl 
che sintiment a àn ancje fat i bégs, 
ta chei agns. Chei che non àn vàt 
ni cùl ni sintiment, ju àn rimetàts. 
_No son ducj cussì, si capìs. 

Ancje te zone dal Triangul si 
cjatin aziendis che a àn une lòr 
personalitàte che a àn fate a 
fasin un bon lavòr, ce discors! Ma 
al è come dî che no ducj chei che 
a son dentri in vie Spalato e son 
delincuents. Vere, ma chei onescj 
no fasin grum! 

_20 agns a cori daùr a chei che a 
vendin di plui parcè che a fasin 
presits plui bas a àn segnàt un 


IL SORPAS 
de Universitat dal Fri] 


DISSEN DI GIANNI DI LENA 


«In cheste zornade simboliche pal 
nestri Ateneu, o pant il gno salùt 
plui vivaròs ai Retòrs talians e fore- 
scj, ai ospits ilustrissims, ai students 
e a dute la comunitàt universitarie. 





O auguri a ducj un an plen di so- 
disfazions, che o soi sigàr che no 
mancjaran». Il retôr de Universitàt 
dal Friùl, Alberto Felice De Toni, al 


à dopràt ancje il furlan par scomencà 


ree Grande 


=© Radeschi 


agàr che al sarà dùr di stropà. 
Intun mont “2.0” la teorie che “la 
pratiche e vàl plui de gramatiche” 
e larès un tic riviodude, parcè che 
in Australie, se a àn voie di spindi 
pòc, a san dulà là. 

_Se a rivin fintremai culì al è parcè 
che a cirin cualitàt, inovazion, 
studiis di marcjàt, professionalitàt 
e aziendis prontis a metisi in 
discussion, no par comprà cjadreis 
che a costin mancul di un pàr di 
mudantis! 

_La Grande Sedia dal Guinnes dai 
primdts e cole a tocs: une volte il 
simbul di trop che al jere grant 
Manzan, cumò il spieli di un 
Triangolo della Sedia che al fas pòre 
plui di chel des Bermuda. Il 


il so discors in ocasion de viertidure 


de lan academic 2016-2017. 


UN AN CHE AL TACHE BIELZÀ 
CUN TUNE GRANDE SODISFA- 
ZION che e fâs tornà indaùr cui timps 
ai derby tra l’Udin e la Triestine: pe 
prime volte te so storie l’Universitàt 
cun sede a Udin e pues contà su plui 
iscrits di ché di Triest. Il dat al sal- 
te fàr de anagrafe nazionàl students 
publicade dal sît internet dal Miur, il 
Ministeri de istruzion, universitàt e 
ricercje: ai 4 di Otubar a son 15.266 
i fantats che a an sielzût l’ateneu fur- 
lan cuintri i 14.970 che a frecuentin 
lis aulis di San Just. Un sorpàs rivàt 
propit intal an dal 40^ aniversari dal 
Taramot, catastrofe che dongje de 
rinassite e à pocàt il popul furlan a 
domandi di vê une sô universitàt. 
Impensìnsi di fat che la sò istituzion 
e je rivade cu la Leg de ricostruzion, la 
548 dal 8 di Avost dal 1977, prin e 
unic càs di cheste sorte in Italie. 
Naturalmentri dongje di cheste sodi- 
sfazion no bisugne dismenteàsi che 
il mont academic dal Friùl-Vignesie 
Julie al pues continuà a cressi dome 
in gracie di une colaborazion costan- 
te cun Triest e la Sissa. 


IL RETÒR DE TONI TAL SO DI- 
SCORS AL À VOLÙT LANÇÂ UNE 
GNOVE INIZIATIVE, il Cantir 
Friùl, ispirantsi al detàt istitutîf de 
stesse Universitàt, ven a stai il pro- 
grès civîl, sociàl e la rinassite econo- 
miche dal Friùl. In sostance a saran 
viertis des oficinis tematichis, dulà 
che si incuintraran professòrs, pro- 
fessioniscj, categoriis, lavoradòrs, 
politics par provà a dissegnà il Friùl 


dal doman. Il 

Veretât 
par Giulio 
e pal nestri 


popul 


e Dree Valcic 


XK Presentant il prin numar di 
chest an de Pazrie, in Fevrâr, o vin 
ricuardàt cuntun minît di cidinér 
Giulio Regeni. 

xk Une emozion fuarte intune sale 
plene par saludà chest sfuei che al 
vůl jessi une risultive continue di ri- 
cercje de veretàt. Chê che e mancje 
ancjemò, a distance aromai di mas- 
se més, su la fin tragjiche di chest fi 
dal Friùl. Un dai tancj nestris zovins 
sburtàt a là vie de voie di cognossi il 
mont, cence par chest dismenteà lis 
sôs lidrîs. Altris a son obleàts a cheste 
sielte par cirî chel lavòr che vué no 
cjatin plui chenti. 

Xk Nô o sin chei che a van inde- 
vant a domandà «Veretàt par Giulio 
Regeni» pùr savint che chest Stàt, 
cheste Italie, che no à savàt dâ non e 
musis ciertis a nissun dai siei maça- 
lizis, a nissune des sôs tramis scuris, 
nol tornarà fûr nancje cheste volte a 
fâ il so dovê. 

k Nô furlans o savìin ben cemût 
che al sepi dî bausiis, scuindi dut ce 
che no si conforme ae sô, di veretât. 
Al scriveve pre Beline inte prefazion 
ae Cuintristorie dal Friúl di pre Bepo 
Marchet e pre Checo Placerean: «il 
contrari de veretàt e je la bausie; il 
(al va indevant a pagj. 2) © 





PIRIN 
Bon Nadal, bon principi 
e bon finiment, che Din 
us dei dal ben, par chest 
om e par chel cu den 


È 


BUINIS FIESTIS 


e fås i miòr auguris di buinis fiestis 
a duci | letòrs e a lis lôr famels. 


Si tornin a viodi a Fevràr 
(in Zenâr il gjornal al polse) 


bacat bai 

© (di pagj. 1) 
Veretàt par Giulio 
e pal nestri popul 


contrari de storie a a son lis storiis, lis 
flabis, lis contis, lis bufalis, lis pantia- 
nis che si contin par indurmidî la int, 
di mût che no rivi a viodi la realtat 
nude e crude e par fâle cjapà la plee 
che si à destinàt e dopràle come che 
si vůl...» 

XK Cirî, batisi duncje pe veretàt e 
vûl dî tornà a afermà il propri dirit 
a jessi protagoniscj de storie, a no 
contentàsi, o piés, a no supà mai chel 
che la propagande dai sorestans e vûl 
fànus crodi. 

Xk Chest concet al vàl par ducj i 
setòrs de vite publiche: da la econo- 
mie ae culture, da la scuele ae sanitàt, 
dal ambient ae urbanistiche, ma so- 
redut al devente fondamentàl pe po- 
litiche, parcè che mai tant che vuê, si 
è assistàt a une progressîf anulament 
de stesse idee di popul furlan tant che 
realtàt coletive, determinade in sens 
storic suntun determinàt teritori. 
KÆ Lis bausiis sul Risorgimento, su lis 
vueris, sui dirits dineàts, a son la cu- 
viertidure ideologjiche a chest procès 
di nichiliment. 

La veretàt duncje nol je dome rivolu- 
zionarie, ma al è il strument che nus 
permet di mandà indaùr chest assalt 
stomeòs e turbit. I 





| A àn dit de lenghe furlane , SANE, | 

Lis datis jenfri parentesi taronde 

si riferissin al an di composizion o 
publicazion de opare citade. Lis datis 
jenfri parentesi cuadrade si riferissin 
al an che al fås riferiment il contignit 
des citazions stessis. 

Kk k 

“Nella regione che confina col 
Tagliamento, con lo spartiacque 
delle Alpi Carniche, con le 
propaggini occidentali delle Alpi 
Giulie e col Mar Adriatico, viene 
parlata una lingua particolare, 

il friulano, il quale ha avuto la 
disgrazia di essere rimasto quasi 
del tutto sconosciuto fuori dei 
suoi confini. La si ritenne e la si 
ritiene tuttora come un dialetto 
delľitaliano, e anzi come un 
dialetto rozzo e informe, indegno 
di qualsiasi considerazione”. 

Cart Von CzoernNIG, Uber Friaul, 
seine Gescichte, und Alterthiimer 
(1853) 

k k 

“Ci troviamo dunque alla presenza 
di una regione friulano-ladino- 
romancia che, pur non essendo 
mai pervenuta ad una comune 
lingua letteraria né avendo mai 
posseduto la consapevolezza di 
unintima comunanza, rappresenta 
nondimeno una delle grandi aree 
delle lingue romanze”. 

CHRISTIAN SCHNELLER, Die 
romanischen Volksmundarten in 


Südtirol (1870). 





LA STELE ALPINE DAL FRIÛL 


Nus lasse Renzo Balzan, 


une vôs identitarie 


e> Alessio Screm 





LA MONT AMARIANA 






Edelweiß. Cussì al firmave i siei 
scrits. Une stele alpine, une anime 
nobile e blancje, un om di passions 
e di cognossincis, dadis, regaladis 

al Friûl e ai furlans cun elegance 

di artist e di inteletuâl. Renzo 
Balzan, classe 1943, nassût a Felet 
di Tavagnà e trasferît tor dai vincj 
agns in Cjargne, a Tiers di Tumieg, 
precisementri tal 1966. Nus à 
lassàts ai 8 di Novembar, ae etàt 

di 73 agns. Cul dûl e il displasé di 
ducj, in particolàr de comunitàt 
culturàl furlane, che e viòt a mancjà 
une figure esemplàr. Une persone 
di tignî cont, come dut ce che nus à 
lassât e che nô o vin ereditàt. 


GJORNALIST E SCRITÒR, 
POETE E CONTESTORIIS, 
CONDUTÒR DI TRASMISSIONS 
TELEVISIVIS, FONDADÒR 

DI RIVISTIS E DI BOLETINS, 

la opare di Renzo Balzan e je 
sostanziose e e cjape dentri une 
vore di lengass e di formis. Siore 
la sò produzion leterarie, che lu fàs 
un dai scritòrs plui produtîfs de 
Cjargne. Cjargnel no di nassite ma 
di adozion. «Di sintiments», come 
che i plaseve dî. Grant passionàt di 
lenghe, culture e tradizions furlanis, 
al à publicàt vincj libris, di poesiis, 
contis, cronichis, editoriài. 


VÔS STORICHE, IDEADÒR E 
CONDUTÒR DAL PROGRAM 
“CUINTRI CJARGNE - UN SPAZI 
DI INFORMAZION E CULTURE 


RENZO BALZAN 


INTE NESTRE LENGHE”, che al 
lave in onde sul canàl televisîf Tele 
Alto Bût di Paluce, i siei intervents, 
simpri elegants e lucits, a tignivin 
cont di tantis robis che a sucedevin 
in Friùl, cun aprofondiments simpri 
une vore interessants e incisîfs. 
Politiche, teritori, storie, lavòr, 
culture, socialitàt, identitàt, slambris 
di vite furlane, la sò militance in 

tal mont dal gjornalisim e je tacade 
firmant la riviste Grovis Pagjinis 
Purlanis, par cure de Union Scritòrs 
Furlans. Intal 1998 al à fondât il 
periodic mensîl Ladins dal Friùl, 
publicàt sedi inte version di cjarte 
sedi on-line, sul sît internet www. 
ladinsdalfriul.org, par cure de 
associazion Cjargne Culture. Un 
grant cjapitul de sô vite che al 
merete pardabon di scuvierzi. 


LA SÔ PENE, UNE VORE 
VIVAROSE, LE À REGALADE 

A CETANTIS TESTADIS 
FURLANIS, ancje a nô di La 
Patrie dal Friù!, ma no dome: 
Radio Onde Furlane, La Vita 
Cattolica, Il Friuli, Int Furlane, In 
Uaite, Macchie, Asout Geats, L'Alto 


Adige di Bolzan, l'Agenda Friulana, 
publicade dal editòr Chiandetti, 
lis principàls. Ricercjadòr mai 
strac e fintremai insegnant, a partî 
dal an academic 1999/2000 al à 
tignût, te Universitàt de Tierce 
Etàt de Cjargne, il cors di Lenghe 
e Leterature Ladine Furlane e al 

à curade la publicazion de golaine 
dai Quaderni di Cultura Carnica / 
Cuaders di Culture Cjargnele, editàts 
de stesse UTE. 


MEMBRI DE UNION SCRITÒRS 
FURLANS A PARTÎ DAL 2004, 
la sò produzion si fàs tacà dal 

1984 cul libri Liendis de Cjargne e 
dai contors, par fermàsi intal 2014 
cun Tradizions e usancis tal timp di 
Pasche maiòr. Intal mies, antologjiis 
poetichis, contis, sags, traduzions, 
come pe comedie Tailleur pour 
dames di Georges Feydeau, diviers 
Sonets di William Shakespeare, il 
drame storic Egmont di Johann 
Wolfgang Goethe, insiemi a Sergio 
Fantini. 

La sô vene poetiche, plene di 
spessòr, lu à puartàt a vinci intal 
1983 il premi S. Simon e intal 
1987 il Premi Friùl inte sezion des 
contis. Come scritòr, promotòr 

de culture furlane e figure di 
grande rilevance tal mantigniî vîfs 

i contats cu la comunitàt ladine 
des Dolomitis, Renzo Balzan intal 
1993 al à ricevàt il premi Nadd! 
furlan. Un furlan di ringracià e di 
no dismenteà mai. Il 

«Poesiis e liendis» 
di Renzo Balzan 


Renzo Rakram 
iastan 


Poesiis e Liendis 


de 
Tiere di Cjargne 





La sò produzion e conte plui 

o mancul vincj libris, tra chei 
editàts. Dant un voli ae sò opare 
poetiche, che dispès Renzo 
Balzan le à metude dongje in 
libris cul titul iniziàl simpri 
compagni: Poestis e liendis, par 
daspò zontà de Cjargne, o sot 

la Mariane, o daûr la crete dal 
Serenòt, lu met in diret contat 

cu la nature dai lûcs che al 
frecuentave. 

A son cetant presints i paisaçs 
de Cjargne, che lui al à amàt une 
vore, tiere indulà che al à vivàt 
par cincuante agns. 

In cheste poesie che us proponìn, 
mantignint la grafie origjinàl, 
Renzo Balzan al va cirint la “viere 
Cjargne”. Riis profondis, bielis e 
atuàls, che a meretin di jessi letis 
e riletis. 

Un màùt par scomencgà a 
riscuvierzi chest poete, 
ricercjadòr, cheste vôs dal Friùl 
che e val ben di fàle inmò cjantà, 
e a lunc. ll (4.5.) 





Cjargne 
di Renzo Balzan 


Dulò ése la tô anime 

viere Cjargne? 

Achì, ret la casere 

o respiri cul vìnt 

il nulòr dai tiei pràts di mont 

e di gnots eternis e simpri resintis. 


Ma jo o cîr in d'algò 

la tò anime, la cîr 

tra i borcs dai cuvierts di planele 
tra i sotpuartis 

dissegnàts dai arcs di tof 

ch'a pòlsin cidins 

quaitis di secui. 


Si messede ‘es liendis 

il gno ricuart, 

ch'al à il savòr de zoventùt, 
e mi piert vie ta l'ombre 
dal cidinòr discret 

de tô memorie antighe. I 

650 agns fa 
lis Constitutiones 


de Patrie dal Friûl, 


l’ordenament judiziari di Marquart 


«o Agnul Floramo 





MONEDE CUN MARQUART 


Ce grant om, e ce grant patriarcje 
il fi di Indrì di Randeck, cavalîr de 
Svevie. Educat dal barbe, Conrad, 
che al jere canonic di Auguste, fin 
di subit al veve dimostrade une 
grande passion pal Dirit. E in 
efiets, inte universitàt di Bologne, 
la plui impuartante in Europe te 
Ete di Mies, al veve studiàt par 
cinc agns i codigs e i manuscrits 
che i derin la licence di insegnant 
universitari: cence dismenteàsi mai 
de sô gjernazie di cavalîr, che anzit 
in plui ocasions al savè doprà ben la 
spade a servizi dal Imperi, prime e 
dopo de Patrie. 


IL FRIÙL LU COGNOSSEVE 
PLUI CHE BEN, se bielzà ai 16 

di Mai dal 1336, cuant che al veve 
dome trente agns, al ven clamàt a 
direzi la prepositure di Bamberg, 
che e controlave dute la Valcjanàl 

e il so grandissim bosc, bielzà 
organizàt di un statût forestàl 

che al regolave i dirits di fà len, 

lis malghis, la economie di chei 
vilags di mont, cuntune atenzion 
straordenarie pes esigjencis dal 
popul e de int. Jenfri il 1354 e il 
1355, al compagne l'Imperadòr 
Carli IV in Friàl: l'an che un toc 
dal Vanzeli di San Marc, document 
identitari de fede di Acuilee, 
conservàt in chel timp tal munistîr 
di San Zuan in Tube, su lis bocjis 
dal Timau, al ven puartàt a Praghe, 
come segnàl di une union plui che 
politiche: culturàl, antropologjiche 
e spirituàl. Nomenît rapresentant 
imperiàl par ducj i possediments in 
Italie, il zovin Marquart al à di vê 
cognossude di une vore dongje la 
specialitàt dal Patriarcjàt. 


Sì CHE, NOMENAT PATRIARCJE 
DI ACUILEE AI 23 DI AVOST 
DAL 1365, nol lassarà cori 

nancje un an dal so insediament 
cence regalà ae Patrie un gnûf 
ordenament judiziari. Inte date 


dai 23 di Avrîl dal 1366, te sede 


dal Parlament patriarcjin si discut 
su la necessitàt di meti man a 

une grande riforme dal Dirit, 

par meti jù un imprest adat ae 
modernitàt dai timps, libar di dutis 
lis complicazions e lis fufignis dal 
ordenament precedent. Marquart al 
met adun une comission di predis, 
nobii e rapresentants di dutis lis 
comunitàts: insome une vere e 
proprie assemblee costituente, 
rispietose de rapresentance di ogni 
ordenament civîl. 


IL LAVÒR AL VIGNARÀ 
CONSIDERÀT BEN FAT E 
IMPUARTANT, tant che ai 11 

di Jugn dal 1366 a nassin lis 
Constitutiones Patriae Foriiulii: un 
lavòr impuartanton, che al cjape 

sù une esigjence antighe, là che 

za il preseàt Patriarcje Bertrant, 

tal 1336, al racomandave di meti 
par iscrit il dirit dal Friùl, cuntune 
atenzion particolàr pes categoriis 
plui indifesis, ven a stâi i fruts, i 
vuarfins, lis feminis, massimementri 
chés che a vevin di maridàsi e che 
a podevin vé problemis di dote. 
Insome, une azion sociàl che ancje 
in dì di vué e reste esemplàr. Cun 
di plui, Marquart al domande cun 
fuarce che il gnûf ordenament al 
tegni cont dai tancj statûts e di 
dutis lis consuetudins dai paîs e des 
comunitàts dal Friùl, dimostrant 
un grant rispiet pal popul e pe sò 
milenarie sapience. 


LA GRANDE INTUIZION DI 
MARQUART E FO ANCJE 

CHÉ DI METI IN MANI 
DOCUMENTS DI RIELABORÀ A 
UNE COMISSION DI ESPERTS 
DI DIRIT FURLANS: no int che e 
vignive di fàr, che no veve nissune 
esperience dal vivi nostran, des 

sôs esigjencis, ma professioniscj 
preparàts e al stes timp inserîts 
inte vite di chés comunitàts che a 
varessin vût di jessi regoladis de 
gnove lec. Il gnûf si spose cul antîc, 


la modernitàt e scolte la tradizion. 
Tal 1371, ai 16 di Novembar, il 

Patriarcje al zonte ae Costituzion 
une vôs incredibilmentri urgjente: 
ancje lis feminis a varan dirit inte 


sucession de ereditàt tant che i oms. 


Nissune maravee che pòc plui di 
cent agns dopo, l'umanist furlan 
Pieri Zocul al decidi di tradusilis 
dal latin intune opare publicade 
inte buteghe udinese di Gjerart 

di Fiandre: al sarà il secont libri 
stampît in Friùl. Il prin, il ricetari 
di cusine dal Patriarcje. Insome, se 
si trate di un bon vivi, si scomence 
de taule e si va indenant cul dirit! I 





LA SGRIFE 
ECELENCIS IN VACJE 


Il 2016 al è stat un an di inovài, 
biei o bruts che sedin stats. No vin 
sintàt fevelà però che o sin a 30 
agns che la vacje furlane pezzata 
rossa friulana e je deventade 
pezzata rossa italiana. Nassude 
intal 1870 incrosant la vecje 

raze clamade Furlane cun la raze 
Svuizare Simmental, e je une vore 
preseade sei pe cjar che pal lat 
che e fâs. Cognossude di in chê 
volte come pezzata rossa friulana, 
cuntun decret dal 1986 di friulana 
e je deventade italiana. 

La vacje frisone e je restade 
frisone, mighe olandese, ancje se i 
frisons a son dentri di un altri Stât, 
e cheste tipicitât la cognossin ducj 
istès pûr no jessint la Frisie un 
Stàt ricognoss0t. 

Dome i furlans a son cussì bogns 
di fàsi manda lis lôr ecelencis in... 
vacje. 











GNO 
COS p VS 


DAL FRIJL 


Midiantde storie dai cognons furlans, 
sifàsancje la storie dalnestri Friùl. In 
Dicembar, cul frét, par scjaldisi e ven 
ben une sgnape e cussì us proponîn 
cualchi cognon di chei che le fasin. 


(Gjavats fùr di I cognomi del Friuli di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponibilitàt e pe colaborazion). 


CESCHIA 

Dal furlan Cescje, ven a stài une for- 
me scurtade di Francescje. Cognon 
carateristic dal Ciman (in comun 
di Sant Denél) e di Nimis, si cjate 
ancje a Magnan, Glemone, Tarcint, 
Buie, Gurize, Roncjis, Sant Canzian, 
Pradaman, Tavagnà, Cormons, 
Pugui e in tantis altrislocalitàts. 1407 
Ceschje ad Artegna; 1445 Zeschia de 
Gaian; 1522 dictus de la Ceschia a 
Porcia. 


DOMENIS 

Dal non di persone furlan Domeni 
o miòr di une sò antighe e ben do- 
cumentade variante: Domenis. Par 
esempli Toni filg Domenis a Glemone 
intal 1380, e un mestri domenis al fa- 
seve il pisfor, ven a stâi il pancòr, a 
Cividàt intal 1414. Cheste forme e 
podarès jessi une latinizazion notarîl 
ma e podarès jessi ancje une forme di 
diminutîf otignude cul sufis is. 
Chest cognon al è tipic di Rodda in 
comun di Pulfar, e di chi al è làt jù 
jù in val e dopo inte zone di Cividàt, 
dulà che al è difondùt avonde. 


MANGILLI 

Di probabile divignince lombarde, si 
cjatilu a Paulét, Flumignan e Udin. Il 
non forsit alven di un steme di famee 
che al veve dai zîs (“gligli”, apont, par 
talian). Intal 1750 Processo di Aloisia 
Partistagno contro Giobatta Mangilli. 


NONINO/NONINI 

Diminutîf probabil di Noni a sò 
volte diminutîf di Jaroni (par ta- 
lian Girolamo). La forme Nonini e 
je carateristiche di Buri e al è pre- 
sint ancje a Manzan. Nonino al è 
presint a Buri e tant plui difondùt 
a Pradaman, Remanzàs, Udin e si 
pues cjatà a Trivignan e Pasian di 
Pràt. Intal 1544 don Michele Nonino 
de Orefici offic. in Corno; 1573 i Nonin 
di Cerneglons fittuali Coo. Ottelio. 


PAGURA 

Cognon carateristic di Castions di 
Copule, li che al è documentàt dal 
Cuatricent (1425 Johannes Matie 
Paura; 1430 Mathie Paura; 1461 
Andreani Paura de Casteons). Al ven 
fàr probabilmentri dal sostantîf pau- 
ra (pòre): si podarès tratà di un sore- 
non deventàt dopo cognon dt a une 
persone paurose o a une persone che 
e faseve pòre. I 


IL NADAL 
i i 


eè Alessio Screm 





Dicembar al vàl dî Nadal e nancje 
in Friùl e mancjin lis fiestis e i ri- 
tuài. No dome marcjadins, ben altri: 
o vin un patrimoni antîc e unic, fat 
di usancis diviersis e particolàrs par 
ogni lûc, che e cjatin lis primis olmis 
significativis inte tradizion de glesie 
di Aquilee, cence dismenteà lis diri- 
vancis celtichis e romanis. Come il 
cjant dal Missus est, il toc evangjelic di 
Sant Luche che al conte de aparizion 
dal Agnul a Marie e che al ven cjantàt 
intai nùf dîs prime di Nadal. Ogni 
paîs al à la sò maniere di eseguîlu, 
ma in dutis lis formis al conserve la 
antighe cantilene aquileiese. 

De vilie di Nadal al Prin dal an, a 
‘nd è ce tantis ocasions par parte- 
cipà aes pratichis furlanis leadis ae 
vignude dal Signòr. Prin inmò, ai 
cinc di Dicembar, in diviersis loca- 
litàts al passe Sant Nicolau, e duncje 
i fruts a spietin, metint fûr dal balcon 
scarpis o cjalcis, che al rivi lom cu la 
barbe lungje, che ur puarte dolgs e 
altris golosecs. Famose e je la vignude 
dal Sant in compagnie dai Krampus, 
dialulags, figuris nereosis, miezis oms 
e miezis bestiis, in Val Cjanàl e in 
Cjargne. 


DisPÈs IN FRIÙL SI IMPIIN 
FÙR DI CJASE I ‘“NADALINS”, O 
“ZOCS” LA VILIE DI NADAL, ven 
a stai dai cocs di len, par tignî cjalde 
la famee fint al Prin dal an. In altris 
puescj, come a Paulàr o a Sauris, ai 
24 sot sere o l’ultime gnot dal an, un 
grop di zovins al va di cjase in cjase 
cjantant cjangons di Nadal, vistàts di 
Re Mâcs, cun tune stele leade a un 
baston, par saludà, mangjà, bevi e stà 
in buine compagnie. 


PAR RICUARDÀ INMÒ RENZO 
BALZAN (viòt a pagjine 2), o cjapìn 
di lui cualchi biele rie leade a che- 
ste ricorence: «In cierts paîs si usave 
ancje benedi la cjase e la propietàt. 
E po ducj tor ator dal fic in spiete de 
miezegnot, a veglà in cheste gnot dal 
sigûr meraculose. Un pòc d'ascòs, daùr 
dal fogolàr, i moròs si scambiavin siops, 
che po mangjavin insiemit. Aes liendis 
dai nonos, aes preieris, (in cierts lûcs si 
tignive sù il rosari) si messedavin i evi- 
vis auguri di vin o vin brulè o aghe di 
vite dulà che magari si tocjave dentri i 
colags di sope o i mostagons, che la parone 
di cjase e veve preparàt denant trat su 
lis guantieris, e no mancjavin lis stechis 
di mandolòt. In fin, par sierà la cene de 
vee in glorie, a rivavin dispès ancje lis 


fritulis». M 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


